དེ་བཞིན་རྒྱ་གར་བོད་སློབ་འཛིན་ཚོགས་ནས་སློབ་གྲྭ་མང་པོ་ཞིག་ཚུར་རྩིས་ལེན་གྱི་ཡོད་སྟབས་དམིགས་བསལ་འགན་འཁྲི་ཡོད་པ་གསུངས་ཀྱི་ཡོད་སྟབས།དེའི་ཐོག་དམིགས་བསལ་འཆར་གཞི་ཡོད་མེད་དང་།མི་མང་ལ་དམིགས་བསལ་ཁས་ལེན་དམ་བཅའ་ཞུ་རྒྱུ་ཡོད་མེད།དེ་བཞིན་ཤེས་ཡོན་གྱི་ཐོག་ནས་ལས་ཀ་ཨང་དང་པོར་བྱ་རྒྱུ་དེ་ག་རེ་ཡིན་མིན་སྐོར་དྲིས་པར།ཁོང་གིས།ང་རང་ཚོ་བཙན་བྱོལ་བོད་མིིའི་ཤེས་ཡོན་སྲིད་ཇུས་ལག་བསྟར་བྱེད་པར་ད་ལྟའི་བར་གྱི་ཤེས་རིག་བཀའ་བློན་ཟུར་པ་རྣམས་དང་།ཤེས་རིག་ལས་ཁུངས་ཀྱི་ལས་བྱེད་རྣམ་པ་ཚང་མས་སྐུ་ལས་མང་པོ་བསྐྱོན་ཡོད་རེད།ཤེས་ཡོན་འཕེལ་རྒྱས་དང་ཤེས་ཡོན་སྲིད་ཇུས་ལག་བསྟར་བྱ་ཆེད་ཐུགས་འཁུར་མང་པོ་བཞེས་ཡོད་རེད།དེའི་ཐོག་ལ་ང་རང་གི་ཐོག་ནས་འཕར་མ་ག་རེ་བྱེད་ཐུབ་ས་རེད།མུ་མཐུད་ནས་འཕེལ་རྒྱས་གཏོང་བར་ག་རེ་བྱེད་དགོས་འདུགདེའི་རིགས་དེ་ལས་ཀ་ཞིག་འགོ་བཙུགས་རྗེས་གྲོས་བསྡུར་དང་བགྲོ་གླེང་བྱས།ཉམས་ཞིབ་བྱས་ནས་ག་རེ་དགོས་ཀྱི་འདུགང་རང་གི་ངོས་ནས་གང་གི་ཕྱོགས་ནས་དམིགས་བསལ་ཕན་ཐོགས་ས་རེད་ག་ལེར་བྱས་ནས་མ་གཏོགས་ད་ལྟ་ཏན་ཏན་ཞུ་ཐུབ་ས་མ་རེད་ཅེས་དང་།ང་རང་གི་སློབ་སྦྱོང་གི་རྨང་གཞི་དེ་ཤེས་ཡོན་གྱི་ཐོག་ལ་ཡིན་སྟབས།ཤེས་ཡོན་གྱི་ཐོག་ནས་ངས་ཏན་ཏན་ཤུགས་རྒྱག་ཐུབ་ཀྱི་རེད་དྲན་གྱི་འདུགདེར་བརྟེན།ང་རང་གི་ངོས་ནས་ནུས་པ་གང་ཡོད་བཏོན་ནས་བཀའ་བློན་གྱི་དུས་ཡུན་ལོ་གསུམ་དེའི་རིང་ལ་ལྷག་བསམ་རྣམ་དང་།གང་ཅིའི་ཐད་ནས་འབད་བརྩོན་ཞུ་རྒྱུའི་དམ་བཅའ་ཡོད་ཞུ་རྒྱུ་ཡིན་ཞེས་དང་།ཤེས་ཡོན་གྱི་ཐོག་ནས་ལས་ཀ་ཨང་དང་པོར་བྱ་རྒྱུ་དེ་༧གོང་ས་མཆོག་གི་བཀའ་བཞིན་བོད་མི་རིགས་ཀྱི་སྐད་དང་རིག་གཞུང་མུ་མཐུད་ནས་ཡར་རྒྱས་གཏོང་རྒྱུ་དེ་ཡིན་པ་དང་།དེ་ནི་༧གོང་ས་མཆོག་གི་བཀའ་དགོངས་དང་བོད་མིའི་སྒྲིག་འཛུགས་ཀྱི་ཤེས་ཡོན་སྲིད་ཇུས་ནང་དེ་ག་རང་ཡོད་པ་ཞིག་ཡིན་སྟབས།དེའི་ཐོག་ལ་ཤུགས་རྒྱག་རྒྱུ་དེ་བརྗོད་མ་དགོས་པ་ཞིག་ཡིན་སྐོར་གསུངས་སོང་།